ΓΡΑΠΤΗ ΕΡΩΤΗΣΗ E-0866/01

υποβολή: John McCartin (PPE-DE) προς την Επιτροπή

(22 Μαρτίου 2001)

Θέμα: Ιρλανδική κρατική ενίσχυση - Δημόσια ραδιοτηλεόραση

Στις 13 Απριλίου 2000 έθεσα θέμα σχετικά με μια καταγγελία περί κρατικής ενίσχυσης που διατυπώθηκε κατά της Ιρλανδικής κυβέρνησης το Μάρτιο 1999, όσον αφορά την πληρωμή των τελών για χορήγηση άδειας τηλεόρασης από το RTE, το κρατικό ραδιοτηλεοπτικό φορέα. Στην απάντησή του, με ημερομηνία 19 Σεπτεμβρίου 2000, ο αρμόδιος Επίτροπος ανέφερε ότι οιπηρεσίες της Επιτροπής πραγματοποίησαν μία προκαταρκτική έρευνα συμπεραίνοντας ότι η καταγγελία είναι εκ πρώτης όψεως τεκμηριωμένη και αξίζει να τύχει περαιτέρω σε βάθος ανάλυσης. Έχει επιτευχθεί πρόοδος, και ποια, αναφορικά με τούτη την σημαντική καταγγελία; Πιστεύει η Επιτροπή ότι είναι ικανοποιητικό το διάστημα των δύο ετών που έχει παρέλθει από τότε που κατατέθηκε η καταγγελία χωρίς εν τω μεταξύ να έχει προκύψει απόφαση από την Επιτροπή;

Κατά δεύτερο λόγο, το RTE, ο κρατικός ραδιοτηλεοπτικός φορέας, έχειποβάλλει αίτηση για αύξηση 71 % στο τρέχον τέλος για χορήγηση άδειας τηλεόρασης. Ο Υπουργός ο αρμόδιος για θέματα ραδιοτηλεόρασης ανέφερε ότι θα γίνει σύστασηπέρ της αίτησης στην Ιρλανδική Κυβέρνηση σύντομα. Γνωρίζει η Επιτροπή ότι έχειποβληθεί αίτηση για αύξηση; Χωρίς να κρίνει εκ των προτέρων εάν το τέλος για χορήγηση άδειας τηλεόρασης ή οποιαδήποτε περαιτέρω προτεινόμενη αύξηση αποτελεί, αντίστοιχα, μια δικαιολογημένη κρατική

ενίσχυση ή μια δικαιολογημένη αύξηση κρατικής ενίσχυσης, πιστεύει ωστόσο η Επιτροπή ότι θα πρέπει να ενημερώνεται για κάθε πρόταση αύξησης τελών, όπως προβλέπεται στις διατάξεις περί κρατικής ενίσχυσης της Συνθήκης; Πιστεύει η Επιτροπή ότι οποιαδήποτε απόφαση της Ιρλανδικής Κυβέρνησης να εγκρίνει παρόμοια αύξηση θα πρέπει να αναβληθεί ούτως ώστε να μπορέσει η Επιτροπή να εξετάσει την πρόταση και να λάβει ενδεχομένως απόφαση να εγκρίνει μια αναλογική αύξηση, εφόσον συμφωνεί κάτι τέτοιο με τις διατάξεις της Συνθήκης;

Απάντηση του κ. Monti εξ ονόματος της Επιτροπής

(18 Ιουνίου 2001)

Όπως αναφέρει το Αξιότιμο Μέλος, ο αρμόδιος Επίτροπος επί του ανταγωνισμού ανέφερε το 2000 ότι, σύμφωνα με τα συμπεράσματα της Επιτροπής, η κατατεθείσα καταγγελία σχετικά με την πληρωμή των τελών για χορήγηση άδειας τηλεόρασης από το RTE (Ιρλανδικός ραδιοτηλεοπτικός φορέας) άξιζε να τύχει περαιτέρω σε βάθος ανάλυσης.

Η κρατική ραδιοτηλεόραση αποτελεί έναν εξαιρετικά σύνθετο τομέα για τον οποίο η Επιτροπή πρέπει να βρει ισορροπημένη λύση, στοχεύοντας στην προστασία του δικαιώματος των κρατών μελών να παρέχουν κρατική ραδιοτηλεόραση και του δικαιώματος των ιδιωτικών φορέων σε θεμιτό ανταγωνισμό. Για να δοθούν εγγυήσεις σε όλους τους φορείς, η Επιτροπή εργάζεται αυτή τη στιγμή για την εκπόνηση ενός σχεδίου ανακοίνωσης που θα πρέπει ναποβληθεί σύντομα. Η ανακοίνωση αυτή θα καθορίσει τις αρχές που θα χρησιμεύσουν ως βάση στην Επιτροπή για την εφαρμογή των άρθρων 87, 88 και του άρθρου 86, παράγραφος 2 (πρώην άρθρα 92, 93 και 90) της συνθήκης ΕΚ στον τομέα των επιδοτήσεων που χορηγούνται από το κράτος στην κρατική ραδιοτηλεόραση. Κατά τον τρόπο αυτό, η πολιτική της Επιτροπής στον εξαιρετικά σύνθετο αυτό τομέα θα διασαφηνιστεί, πράγμα που θα επιτρέψει να μελετηθεί κάθε περίπτωση με τη μεγαλύτερη δυνατή διαφάνεια.

Για ναπάρξουν εγγυήσεις για το αδιάβλητο του διαβήματός μας, δόθηκε προτεραιότητα στην εκπόνηση αυτής της ανακοίνωσης και στην ανάλυση σε βάθος των περιπτώσεων στο πλαίσιο μιας συγκριτικής οπτικής. Η ανάλυση των καταγγελιών πουποβλήθηκαν στον τομέα αυτό, μεταξύ των οποίων εκείνη που αφορά την πληρωμή των τελών στο RTE θα τελειοποιηθεί μετά την έκδοση της ανακοίνωσης.

Η Επιτροπή ευχαριστεί το Αξιότιμο Μέλος που τηςπέβαλε την πληροφορία σύμφωνα με την οποία το RTE ζήτησε αύξηση ύψους 71 % του ισχύοντος ποσού των τελών. Η Επιτροπή παρακολουθεί με ιδιαίτερη προσοχή την εξέλιξη τηςπόθεσης αυτής. Όσον αφορά τα ζητήματα που αφορούν τηνποχρέωση κοινοποίησης της αύξησης του τηλεοπτικού τέλους, η Επιτροπή αναφέρεται στο άρθρο 88, παράγραφος 3, ΕΚ, που προβλέπει ότι τα κράτη μέλη οφείλουν να κοινοποιούν στην Επιτροπή οποιαδήποτε νέα ενίσχυση ή τροποποίησηπάρχουσας ενίσχυσης. Ως προς αυτό, η Επιτροπή επιθυμεί επίσης να στρέψει την προσοχή στην απόφαση που εκδόθηκε από το Δικαστήριο στηνπόθεση Namur-Ducroire(1). Στηνπόθεση αυτή, το Δικαστήριο αποφάνθηκε: το άρθρο 93, παράγραφος 3, της συνθήκης έχει την έννοια ότι ηπό τις συνθήκες που περιγράφονται στην απόφαση του αιτούντος δικαστηρίου διεύρυνση του πεδίου δραστηριότητας ενός δημόσιου οργανισμού, στον οποίο χορηγούνται κρατικές ενισχύσεις δυνάμει νομοθεσίας προγενέστερης της ενάρξεως ισχύος της συνθήκης, εφόσον δεν επηρεάζει το προβλεπόμενο από τη νομοθεσία αυτή σύστημα ενισχύσεων, δεν μπορεί να θεωρηθεί ως θέσπιση ή ως τροποποίηση ενισχύσεως, οπότε, βάσει της διατάξεως αυτής, θα ήτανποχρεωτική η προηγούμενη γνωστοποίησή της και θα απαγορευόταν η θέση της σε εφαρμογή.

(1) πόφαση του Δικαστηρίου της 9ης Αυγούστου 1994 στηνπόθεση C/44/93 (Namur-Durcroire) - Νομολογία 1994, σ. Ι-3829.